**Mārupes novada Skultes sākumskolas pašnovērtējuma ziņojums**

|  |  |
| --- | --- |
| Skultē, 20.10.2023. |   |
| (vieta, datums) |   |

Publiskojamā daļa

1. **Izglītības iestādes vispārīgs raksturojums**
	1. **Izglītojamo skaits un īstenotās izglītības programmas 2022./2023. mācību gadā:**

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot 2022./2023. māc.g. (01.09.2022.)  | Izglītojamo skaits, noslēdzot 2022./2023.māc.g.(31.05.2023.) |
| Nr. | Licencēšanasdatums |
| Vispārējās pirmsskolas izglītības programma | 01011111 |  | V\_215 | 09.01.2013 | 76 | 82 |
| Speciālās pirmsskolas izglītības programma izglītojamajiem ar valodas traucējumiem | 01015511 |  | V\_318 | 03.07.2015 | 8 | 10 |
| Speciālās pirmsskolas izglītības programma izglītojamajiem ar jauktiem attīstības traucējumiem | 01015611 |  | V\_323 | 13.07.2015 | 2 | 2 |
| Speciālās pirmsskolas izglītības programma izglītojamajiem ar garīgās attīstības traucējumiem | 01015811 |  | V\_898 | 28.11.2018 | 3 | 4 |
| Pamatizglītības 1. posma (1.-6.klase) programma | 11011111 |  | V-8662 | 21.07.2016 | 26 | 28 |
| Speciālās pamatizglītības 1.posma (1.-6.klase) programma izglītojamajiem ar valodas traucējumiem | 11015511 |  | V\_3655 | 18.08.2020 | 1 | 1 |
| Speciālās pamatizglītības pirmā posma (1.-6.klase) programma izglītojamajiem ar mācīšanās traucējumiem | 11015611 |  | V\_322 | 03.07.2015 | 11 | 11 |
| Speciālās pamatizglītības 1.posma (1.-6.klase) programma izglītojamajiem ar garīgās attīstības traucējumiem | 11015811 |  | A402 | 08.11.2018 | 6 | 6 |

* 1. **Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā** *(2-3 secinājumi par izglītojamiem, kuri uzsākuši vai pārtraukuši mācības izglītības iestādē)* **:**

1.2.1. Mārupes novada Skultes sākumskolā 2022./2023. mācību gadā mācības **uzsākuši**

1.2.1.1. **39 pirmsskolas izglītojamie**, no tiem:

* **32** izglītojamie, kuriem pienākusi rinda uzsākt PII apmeklējumu;
* **1** izglītojamais sakarā ar izglītības iestādes maiņu no citas pašvaldības;
* **6** izglītojamie no Ukrainas.

1.2.1.2. **27 sākumskolas izglītojamie**, no tiem:

* **8** izglītojamie, kuri uzsākuši mācības 1. klasē;
* **10** izglītojamie, kuri pārnāca no citu pašvaldību skolām;
* **4** izglītojamie sakarā ar izglītības iestādes maiņu Mārupes novada ietvaros;

● **5** izglītojamie no Ukrainas.

1.2.2. No Mārupes novada Skultes sākumskolas 2022./2023. mācību gadā laikā **izstājušies**

1.2.2.1. **28 pirmsskolas izglītojamie**, no tiem:

* **4** izglītojamie mainījuši dzīvesvietu uz citu Latvijas novadu;
* **5** izglītojamie izglītības iestādi mainījuši Mārupes novada ietvaros;
* **2** izglītojamie atgriezušies atpakaļ uz Ukrainu;
* **1** izglītojamais mainījis dzīvesvietu uz citu valsti;
* **16** izglītojamie pabeidza pirmsskolas izglītības programmu, no tiem
* **5** izglītojamie uzsākuši mācības 1. klasē citu pašvaldību skolās;
* **11** izglītojamie uzsākuši mācības 1. klasē Mārupes novada skolās;

1.2.2.2. **21 sākumskolas izglītojamais,** no tiem:

* **5** izglītojamie izglītības iestādi mainījuši Mārupes novada ietvaros;
* **3** izglītojamie pārgājuši uz mācībām citu pašvaldību skolās;
* **2** izglītojamie mainījuši dzīvesvietu uz citu valsti;
* **4** izglītojamie atgriezušies atpakaļ uz Ukrainu.
* **7** izglītojamie pabeidza Pamatizglītības pirmā posma (1.-6.klase) programmu Skultes sākumskolā, no tiem

- **6** izglītojamie uzsākuši mācības 7. klasē citu pašvaldību skolās;

- **1** izglītojamais uzsācis mācības 7. klasē Mārupes novada skolās.

* 1. **Pedagogu ilgstošās vakances un atbalsta personāla nodrošinājums:**

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 3 | Tautas deju pulciņa vadītājs interešu izglītībā - 0,2 likmes;Sociālais pedagogs - 0,5 likmes;Fizioterapeits - 1,0 slodzeLai pilnveidotu atbalstu izglītojamiem, ar pašvaldības 01.09.2022. lēmumu tika papildināts iestādes štatu vienības saraksts ar sociālā pedagoga un fizioterapeita vienībām. Skolas administrācija regulāri ievietoja sludinājumus par vakanču vietām, bet atsaucības mācību gada garumā nebija, jo grūti atrast speciālistu uz nepilnu slodzi, darba alga izglītības iestādē nav konkurētspējīga, salīdzinot ar medicīnas iestādēm. Fizioterapeits tika pieņemts darbā 2023. gada 1. augustā, bet sociāla pedagoga kvalifikāciju, papildus esošai pamatkvalifikācijai, saņēma mūsu iestādes pirmsskolas izglītības skolotājs. |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 11 | Atbalstu ikdienas darbā izglītojamiem, pedagogiem un vecākiem nodrošina atbalsta komandas pedagogi: izglītības psihologi, skolotāji logopēdi, speciālas izglītības pedagogi, izglītības iestādes bibliotekārs, skolotāja palīgi, māsa bērnu aprūpē. |

1. **Izglītības iestādes darbības pamatmērķi un prioritātes**
	1. **Izglītības iestādes misija** - Sekmēt izglītojamo individuālo spēju attīstību un rast iespēju kļūt par konkurētspējīgu, atbildīgu, kulturālu personību.
	2. **Izglītības iestādes vīzija par izglītojamo** - Kopā mācoties, viens otram uzticoties, attīstīt radošu, kulturālu un atbildīgu personību.
	3. **Izglītības iestādes vērtības cilvēkcentrētā veidā** - Latvijas valsts, cilvēka cieņa, dzīvība, brīvība, ģimene, darbs, daba un kultūra, veselība un drošība.
	4. **2022./2023. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1 Drošas vides uzlabošana iestādes darbiniekiem un izglītojamajiem fiziskās un mentālās veselības sekmēšanā | **Kvalitatīvi** * Iestādē ir izveidota droša, pozitīvi emocionāla vide;
* atbalsta personāls sistemātiski sadarbojas ar pirmsskolas izglītības grupu skolotājiem, klašu audzinātājiem, mācību priekšmetu pedagogiem, sniedz nepieciešamo informāciju darbam ar izglītojamajiem;
* diferencēta mācību procesa organizēšana atbilstoši izglītojamo traucējumiem, spējām un vajadzībām;
* regulāri notiek atbalsts ukraiņu skolēniem, integrējoties skolā un sabiedrībā, apgūstot latviešu valodu;
* atbalsts pedagogiem stresa un profesionālā izdegšanas sindroma pārvaldīšanā.
 | **Sasniegts**Mārupes novada Skultes sākumskolas pirmsskolas grupās un 1. - 6. klasēs ir izveidots labvēlīgs un psihoemocionāli pozitīvs mikroklimats mācībām, attīstībai un darbam. |
| **Kvantitatīvi** * Vienu reizi semestrī atbalsta komandas pedagogu, pirmsskolas izglītības skolotāju, mācību priekšmetu skolotāju kopsapulces par izglītojamiem nepieciešamo atbalsta pasākumu noteikšanu;
* sniedzot atbalstu izglītojamiem latviešu valodas apguvē un latviešu kultūras un tradīciju iepazīšanā, jūnijā un augustā tika organizētas divas vasaras nometnes. Nometnēs tika nodarbināti 30 bērni;
* pirmsskolas un sākumskolas izglītojamiem notiek “Džimbas 11 soļu drošības programmas” realizācija;
* izglītojamo maņu sajūtu rosināšanai, emociju nomierināšanai iestādē ir aprīkota interaktīva relaksācijas istaba;
* izglītojamo veselības uzlabošanai iestādē strādā fizioterapeits, ir aprīkots fizioterapeita kabinets;
* vienu reizi mēnesī divām pedagogu grupām (7 pirmsskolas izglītības skolotājiem un 8 sākumskolas skolotājiem) notiek savstarpējā atbalsta/supervīzijas grupas tikšanās;
* uzsākta EMU:Skola programmas realizācija;
* katra mēneša beigās tika sagatavotas ziņas par aktualitātēm skolā, tās tika iesniegtas Mārupes novada Izglītības, kultūras un sporta pārvaldei, kā arī E-klases vietnē atskaite nosūtīta izglītojamo vecākiem.
 |
| Nr.2 Stratēģiskās plānošanas un vadības sistēmas pilnveidošana | **Kvalitatīvi** * Izmantojot Mārupes novada Skultes sākumskolas mājas lapas, E-klases skolasvadības sistēmu, ka arī iestādes lapas Facebook vietnē iespējas, ir nodrošināta informācijas kvalitatīva aprite savstarpējai saziņai starp skolu, ģimeni un sabiedrību;
* ir pilnveidota stratēģiskā plānošana un vadības sistēma;
* Mārupes novada Skultes sākumskolas Attīstības plāna izveidei tika izvērtēta un analizēta iestādes ikgadējo prioritāšu īstenošana;
* 2022./2023. mācību gadā vecāki aktīvāk tika iesaistīti skolas organizētajos pasākumos, aptaujās, pētāmajos jautājumos, aktualizēta Skolas Padomes darbība;
* atbilstoši pārmaiņām izglītības sistēmā, notiek regulāra iestādes administrācijas kompetenču pilnveide.
 | **Sasniegts**Darbs komandā - galvenais darbības veids Mārupes novada Skultes sākumskolas vadībā, kā arī skolas kolektīvā. |
| **Kvalitatīvi*** Izmantojot dokumentu un procesu vadības elektroniskās sistēmas DocLogix, VismaHop, MicroStrategy, datu bāzi VIIS, skolasvadības platformu E-klase, ir nodrošināts iestādes vadības kvalitatīvs darbs, koordinēta skolas dokumentācijas aprite;
* plānošanā un prioritāšu noteikšanā piedalās visas mērķgrupas: pirmsskolas un sākumskolas pedagogi, tehniskie darbinieki, vecāki, izglītojamie;
* pilnveidots pedagogu profesionālās darbības kvalitātes novērtēšanas process - 2022./2023. mācību gadā 15 pedagogi saņēma kvalifikācijas pakāpes;
* skolas vadības darba grupa aktīvi piedalījās Skultes ciemata sporta stadiona renovācijas plānošanā, kā arī Mārupes novada Skultes sākumskolas attīstības izstrādē, telpu piebūves plānošanā;
* izstrādāts jauns Mārupes novada Skultes sākumskolas attīstības plāns 2023./2024.-2025./2026.mācību gadiem;
* katra mēneša beigās tiek gatavota atskaite pašvaldībai un vecākiem par skolas aktivitātēm un jaunumiem.
 |

* 1. **Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi):**

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Kvalitatīvi | Kvantitatīvi |
| Nr. 1Pilnveidotā mācību satura un pieejas ieviešana visos pirmsskolas vecuma posmos, kā arī sākumskolas klasēs, uzsverot formatīvās vērtēšanas izmantošanu tālāka mācību procesa organizēšanā | Pedagogi īsteno pilnveidoto mācību saturu un pieeju visās klasēs, veicinot katra izglītojamā individuālo izaugsmi | 90% pedagogu izprot diferenciācijas, individualizācijas un personalizācijas pieeju un vērotajās stundās redzams, ka 75% to pielieto |
| Veikta lasītprasmes diagnostika |
| Pedagogi mērķtiecīgi izmanto pieejamos digitālos resursus, veidojot tematiskos plānus | Visi tematiskie plāni ievietoti koplietošanas dokumentā, nodrošinot ērtāku sadarbību plānošanā |
| Palielinās konsultāciju efektivitāte, mērķtiecīgāk iesaistot konsultācijās skolēnus ar dažādiem apguves līmeņiem | 60% konsultāciju tiek izmantotas mācību vielas izpratnes padziļināšanai, 40% - sniegumu uzlabošanai |
|

|  |
| --- |
| Nr. 2 Atbalsts ikviena izaugsmei |

 | Izglītojamajiem sniegts diferencēts un personalizēts atbalsts ikdienas mācību sasniegumu izaugsmei  | Pateicoties diferencētam, personalizētam atbalstam, vērojama izglītojamo ikdienas mācību sasniegumu dinamika, ko apliecina iestādes dati e-klasē, novērošanas dokumentācija, VPD rezultātu analīze, vecāku aptaujas rezultāti |
| Izveidota sistēma regulārai pedagogu personalizētas profesionālās kompetences pilnveidei | Lielākā daļa (ne mazāk, kā 76%) iestādes darbinieku apstiprina atbalsta saņemšanu kursos, pieredzes apmaiņas pasākumos, iestādē regulāri organizētajos semināros, konsultācijās |
| Regulāri pilnveidotas iestādes tehniskā personāla profesionālās prasmes un zināšanas |
| Regulāri pilnveidotas vecāku zināšanas drošības u.c. jautājumos | 75% vecāku iesaistījušies skolas organizētajās aktivitātēs |
| Nr. 3 Skolas darba organizācijas pārvaldības un vadības sistēmas pilnveidošana | Vadības komandai ir vienota izpratne par darba prioritātēm, atbildību sadalījumu | Skolas akreditācijas un direktora novērtēšanas rezultāti |
| Komanda ir motivēta, notiek kopīgs, regulārs darbs mērķu sasniegšanai | Skola nodrošina pedagogu līdzdalību VISC un VIAA kursos, Erasmus+ projektos |
| Skolas vadība atbalsta 1-2 iniciatīvas inovāciju ieviešanai skolā |

1. **Kritēriju izvērtējums**
	1. **Kritērija “Izglītības turpināšana un nodarbinātība” stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Mārupes novada Skultes sākumskolā katram izglītojamam ir nodrošināta kvalitatīva, mūsdienīga, kompetencēs balstīta, izglītība, ir izveidota vide individuālo spēju attīstībai un izaugsmei.Izglītības iestādē ir izstrādāta sistēma darbam ar izglītojamajiem, kuriem ir zemi mācību rezultāti. Darbā iesaistītas visas puses: skolas vadība, atbalsta personāls, skolotāji, klases audzinātāji, skolēni un viņu vecāki.Izglītojamiem, kuriem ir grūtības mācībās, mācību procesā ir nodrošināta individuāla pieeja, uzdevumu diferencēšana, motivācijas veidošana, individuāli izglītības programmas apguves plāni, nodrošinātssistemātisks skolas atbalsts komandas darbs.Izglītības iestādē ir izstrādāts un īstenots karjeras izglītības plāns. Izglītojamiem mācību priekšmetos tiek attīstītas praktiskas iemaņas caur mērķtiecīgi organizētām aktivitātēm, kas ir izmantojams reālajā dzīvē. Karjerizglītības plāna realizācijā aktīvi piedalās izglītojamo vecāki.Skolā notiek “absolventu” turpmāko mācību gaitu monitorings. Izglītojamo vecāki regulāri piedalās iestādē veiktajos aptaujās, izvērtējot mācību procesu un sniedzot ieteikumus mācību procesa pilnveidošanai.  | Iestāde nav pilnīgi - 100%, nokomplektēta, bet gada laikā bērnu skaits pieaug gan pirmsskolas grupās, gan sākumskolas klasēs. Ņemot vērā sporta zāles, ēdnīcas platību, kā arī īstenoto izglītības programmu skaitu, nodrošināt kvalitatīvu izglītību, ja būs lielāks bērnu skaits, grūti iespējams. Vecāku izglītošana sava bērna efektīva atbalsta sniegšanai.2022./2023. mācību gadā ir viens izglītojamais, kurš atstāts uz otru gada tajā pašā klasē. Ir nepieciešams aktivizēt preventīvo darbību, lai visi izglītojamie varētu tikt pārcelti nākamajā klasē.Turpināt ieviest novitātes, lai piesaistītu vecākus un bērnus mācīties mūsu iestādē, lai noturētu iestādes prestižu augstā līmenī. |

* 1. **Kritērija “Mācīšana un mācīšanās” stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Mārupes novada Skultes sākumskolā ir izveidota mērķtiecīga sistēma mācīšanas un mācīšanās procesa kvalitātes izvērtēšanai. Lai iegūtu objektīvu informāciju par mācīšanas un mācīšanās procesa kvalitāti, mācību gada laikā veikta mācību stundu/nodarbību vērošana 93% pedagogu. Iegūtā informācija tika apkopota un analizēta, tās rezultātā tika veikti darba pilnveides pasākumi. Nodrošināta mācību un audzināšanas procesa vienotība stundās sākumskolā un rotaļnodarbībās pirmsskolā. Mācību stundas un nodarbības pārsvarā ir bērncentrētas. Nodrošināta mērķtiecīga un jēgpilna atbalsta sistēma atbilstoši pedagoģiski medicīniskas komisijas atzinumā noteiktiem ieteikumiem. Ir nodrošināta agrīnu attīstības traucējumu diagnostika bērniem. Skola regulāri izvērtē sniegtā atbalsta efektivitāti un pilnveido atbalsta sistēmu gan izglītojamiem, gan vecākiem, gan pedagogiem. Papildināta materiāli tehniskā bāze, ir iekārtota sensorā istaba, uzsāka darbu fizioterapeits. | Nodrošināt sistēmisku un nepārtrauktu pedagogu sadarbību izglītības programmas īstenošanā, pilnveidot sadarbību starp dažādu jomu skolotājiem, plānojot mācību procesu.Ir nepieciešams turpināt izglītot skolotājus par izglītības procesa individualizāciju, diferenciāciju un īpaši - personalizāciju. Pilnveidot darba pieredzi un paaugstināt jaunu pedagogu kompetenci mācību satura plānošanā un īstenošanā.Regulāri organizēt skaidrojošos seminārus vecākiem par skolēnu mācību sasniegumu vērtēšanu iestādē. Mācību un audzināšanas procesā aktīvāk un efektīvāk iesaistīt vecākus pirmsskolas un sākumskolas izglītības posmos. |

* 1. **Kritērija “Izglītības programmu īstenošana” stiprās puses un turpmākās attīstības vajadzības:**

|  |  |
| --- | --- |
| Stiprās puses | Turpmākās attīstības vajadzības |
| Nepieciešamā informācija par īstenotām izglītības programmām ir laicīgi ievadīta VIIS sistēmā, pastāvīgi pieejama un regulāri aktualizēta arī skolas mājās lapā.Pedagoģiskais personāls ir radošs un atbalsta jaunās inovācijas speciālajā izglītībā, kuras mērķtiecīgi izzina un efektīvi pielieto praksē pirmsskolas un sākumskolas izglītības programmās, kā arī individuāli izstrādā, pielieto un popularizē mācību līdzekļus ikdienas darbam ar izglītojamiem. Sistemātiski tika izvērtēti izglītojamo ikdienas mācību sasniegumi, un tika sniegts nepieciešamais atbalsts izglītojamiem un pedagogiem. Tiek piedāvāts atbalsta personāla daudzpusīgs atbalsts.Mārupes novada Skultes sākumskola nodrošina daudzveidīgu interešu izglītības piedāvājumu, kas veicina izglītojamo pilsonisko un patriotisko audzināšanu, tolerances, radošuma, talantu un fizisku attīstību. Apmeklējot pulciņus, izglītojamiem ar speciālām vajadzībām tika nodrošināta iespēja attīstīt viņu pašapkalpošanās pamatprasmes, socializācijas prasmes un spējas.Katru gadu tiek izvērtēta izglītības satura apguves kvalitāte, ņemot vērā izglītojamo ikdienas mācību sasniegumus un tiek veiktas nepieciešamās izmaiņas konkrētai izglītojamo grupai, klasei vai izglītojamam.Mācību gada sākumā notiek cieša sadarbība ar dibinātāju iestādes darba mērķu noteikšanā un sasniegšanā. | Paaugstināt jauno pedagogu profesionālo kompetenci un veicināt izpratni par izglītības programmas mērķiem un sasniedzamiem rezultātiem, organizējot pieredzes apmaiņas pasākumus (rotaļnodarbību un mācību stundu vērošana, konsultācijas, semināri citās iestādēs).Veidot plašāku sadarbību ar citām Latvijas un Eiropas izglītības iestādēm, kurās ir īstenota iekļaujošā izglītība, ar mērķi popularizēt savu pieredzi, izzināt citu pedagoģisko pieredzi un nodrošināt partnerības iespējas pirmsskolas un pamatskolas posmos.Ieplānot mācību gada sākumā ar katras grupas pedagogiem izstrādāt pasākumu plānu konkrētai grupai uz visu mācību gadu, kopīgi apspriest tos un iekļaut iestādes gada darba plānā. |

1. **Informācija par lielākajiem īstenotajiem projektiem par 2022./2023. mācību gadā**
	1. 2022./2023. mācību gadā tika realizēts Eiropas Savienības Erasmus+ programmas Pamatdarbības Nr. 1 (KA1) “Mācību mobilitātes skolu sektorā” projekts “Ejam kopā”, Nr. 2022-1-LV01-KA122-SCH-000076286. Projekta īstenošanas laiks: 01.06.2022. – 30.06.2023., projekta finansējums: 13469,00 eiro.

Projekta ietvaros tika plānoti divi braucieni septiņiem Mārupes novada Skultes sākumskolas pedagogiem:

* skolas atbalsta komandas 4 pedagogi piedalījās tālākizglītības pasākumos un darba novērošanā izglītības iestādēs Kiprā, kurās mācās bērni ar autiskā spektra traucējumiem;
* 3 pirmsskolas izglītības skolotāji piedalījās kursos speciālajā izglītībā Francijā.
	1. 2022./2023. mācību gadā tika izstrādāts, apstiprināts Eiropas Savienības Erasmus+ programmas Pamatdarbības Nr.1 (KA1) “Mācību mobilitāte skolu sektorā” projekta “Skola visiem bērniem!”, 2023-1-LV01-KA122-SCH-000130378. Projekta īstenošanas laiks: 01.06.2023. - 30.11.2024, projekta finansējums: 23345,00 eiro. Projekta ietvaros tika plānoti trīs braucieni trīspadsmit Mārupes novada Skultes sākumskolas darbiniekiem. Projekta galvenās aktivitātes ir plānotas apmācības ārvalstīs par tēmām: iekļaujošās izglītības organizācija un realizācija, mācību darbs multikulturālajā vidē, atbalsta pasākumi bērniem ar dažāda līmeņa disleksiju;
	2. Eiropas Sociālā fonda projekta “Atbalsts izglītojamo individuālo kompetenču attīstībai” (Nr.8.3.2.2/16/I/001) ietvaros Mārupes novada Skultes sākumskolā no 14.08.2023. līdz 25.08.2023. tika organizēta Adaptācijas nometne 15 bērniem latviešu valodas prasmju paplašināšanai un bērniem, kuri ir ieradušies no Ukrainas. Šajā nometnē bērniem tika dota iespēja uzlabot latviešu valodas zināšanas, socializēties ar vienaudžiem, iepazīt Latvijas dabu, iepazīties ar latviešu valodas folkloru un kultūru.
	3. Sadarbībā ar Kultūras ministriju 2022./2023. mācību gadā Mārupes novada Skultes sākumskola iesaistās projektā „Latvijas skolas soma”. Tā ietvaros katram izglītotajam bija iespēja apmeklēt trīs aktivitātes:
* divas koncertlekcijas no cikla “MūzikaTev” - “Meža gulbji” un “Alise Brīnumzemē”;
* izstādi Latvijas Nacionālajā mākslas muzejā “Vērtību zīmes”, kur iepazināmies ar dizainā ietērptiem Latvijas dārgumiem, kas novērtēti plaša pasaulē.

2022./2023. mācību gadā tika nodrošināti pasākumi 118 skolēniem.

1. **Informācija par institūcijām, ar kurām noslēgti sadarbības līgumi**
	1. 14.08.2023. tika noslēgts līgums Nr. EMU-2023-08-32 ar SIA “EMU Skola” par digitālā atbalsta rīka EMU: Skola izmantošanu, kas ļauj skolai sekot līdzi skolēnu emocionālajai pašsajūtai un vajadzībām, skolotājiem un skolas atbalsta personālam saņemt praktiskus ieteikumus bērna un klases atbalstam, ļauj agrīni pamanīt izglītojamo emocionālās labsajūtas vai uzvedības grūtības;
	2. pirmo reizi Mārupes novada Skultes sākumskola sadarbībā ar Latvijas Nacionālo bibliotēku piedalījās Bērnu literatūras centra organizētajā un koordinētajā lasīšanas veicināšanas programmā “Bērnu, jauniešu un vecāku žūrija 2023”;
	3. 06.08.2021. tika noslēgts sadarbības memorands par sociālā projekta “#Neklusē” īstenošanu Mārupes novada Skultes sākumskolā. “#Neklusē” ir sociālais projekts, kurš tika izveidots organizācijas “Global Shapers Riga Hub” ietvaros. Projekta mērķis ir palīdzēt skolēniem ziņot par pāridarījumiem, saņemt palīdzību, kā arī mazināt mobinga līmeni Latvijas skolās;
	4. Sadarbībā ar LR Zemkopības ministriju tika īstenotā ES atbalsta programmā “Piens un augļi skolai”. 2022./2023. mācību gadā ar bezmaksas pienu un augļiem tika nodrošināti Mārupes novada Skultes sākumskolas pirmskolas grupu bērni un 1.-6.klašu skolēni.
	5. Sadarbībā ar pašnodarbināto psihologu supervizoru Mārupes novada Skultes sākumskolas pedagogu psihoemocionālās labsajūtas uzlabošanai 2022./2023. mācību gada garumā vienu reizi mēnesī tika organizētas supervīzijas nodarbības 14 pedagogiem.
	6. Tika noslēgti līgumi ar SIA “Uzdevumi.lv”, SIA “Mula” un SIA “Lielvārds” mācību platformu pieslēgumam un digitālo materiālu izmantošanai mācību procesā nodrošināšanai pirmsskolā un sākumskolas 1.-6.klasēs.
2. **Audzināšanas darba prioritātes trim gadiem un to ieviešana**
	1. **Prioritātes (bērncentrētas, domājot par izglītojamā personību):**

2021./2022. m.g.: Ar pasākumu, mācību stundu, skolas ikdienas starpniecību apzināties savu piederību valstij un to nostiprināt, veicinot pilsonisko līdzdalību un iniciatīvu, lojalitāti un patriotismu.

2022./2023. m.g.: Veicināt izglītojamo izpratni par vērtībām un tikumiem, sekmējot to iedzīvināšanu. Izglītojamo izpratnes un atbildības veicināšana par drošību un veselību kā vērtībām. Bagātināt kultūrvēsturisko pieredzi, stiprināt piederību un lojalitāti ģimenei, klasei, skolai, sabiedrībai, valstij.

2023./2024. m.g.: Izglītojamo iesaistīšana interešu un karjeras izglītībā, veicinot un attīstot nepieciešamās īpašības (radošs, motivēts, patstāvīgs, rīcībspējīgs, mērķtiecīgs, virzīts uz rezultātu).

* 1. **2-3 teikumi par galvenajiem secinājumiem pēc mācību gada izvērtēšanas:**

Prioritāte tika ieviesta:

* + 1. izmantojot iniciatīvas “Latvijas skolas soma” piedāvātās iespējas, tika bagātināta izglītojamo personīgā un kultūrvēsturiskā pieredze, iespēja iepazīt un pieņemt dažādo, rīkoties atbilstoši morāles normām;
		2. iesaistot skolēnu pašpārvaldi mācību un audzināšanas darbā, tika nodrošināta dažāda vecuma izglītojamo sadarbība, attīstīta izglītojamo plānošanas, organizatoriskā un komunikācijas prasme. Skolas pašpārvaldes pārstāvē Mārupē rīkotājā pasākumā "Pikniks ar politiķiem";
		3. atbalsta personāls organizēja apaļos galdus un individuālas konsultācijas izglītojamajiem, izglītojamo vecākiem un pedagogiem par skolēnu atbildīgu rīcību, pašvadīto mācīšanos un dažādības pieņemšanu, kā arī par vardarbības izskaušanu skolā; kopumā skolā izglītojamie izturas toleranti pret citādāko;
		4. karjeras izglītības ietvaros tika organizētas ekskursijas uz uzņēmumiem “Mārupes siltumnīcas”, “Lāči”, uz Zemessardzes 17. kaujas atbalsta bataljonu. Priekšmetu skolotāji iekļauj karjeras izglītības jautājumu mācību saturā. Klases audzinātāji audzināšanas stundu laikā, ārpusstundu pasākumos audzina izpratni, kā katrs izglītojamais atbildīgs par savas karjeras veidošanu;
		5. projekta ietvaros “Vecāki skolā” izglītojamo vecāki aktīvi piedalījās skolas ārpusstundu pasākumu organizēšanā - pirmsskolēniem un skolēniem tika organizētas praktiskās nodarbības: “Rokdarbi”, “Drošība uz ceļa”, “Virtualitāte”, “Policista profesija”, “Arī suns strādā”, “Ķīmija ikdienā”.
		6. tika organizēti tradicionāli ārpusstundu pasākumi, kas veltīti Valsts svētkiem un atceres dienām, kur stiprina izglītojamo piederību un lojalitāti ģimenei, klasei, skolai, sabiedrībai, valstij, izkopj izglītojamo valstiskumu, pilsoniskumu un brīvību - “Lāčplēša diena”, Lāpu gājiens uz piemiņas vietu pie Baltā krusta, “Latvijas dzimšanas diena”, “Baltā galdauta svētki”, viktorīna “Esmu Pasaulē, Eiropā, Latvijā, Mārupē, Skultē”, “1000 papīra dzērvītes....”, Lielā talka, labdarības akcijas, Olimpiskā diena.
1. **Citi sasniegumi**
	1. **Jebkādi citi sasniegumi, par kuriem vēlas informēt izglītības iestāde** (galvenie secinājumi par izglītības iestādei svarīgo, specifisko):
* 7. vieta olimpiādē vizuālajā mākslā Mārupes novada pašvaldībā;
* 2 pirmsskolēni veiksmīgi piedalījās vokālajā konkursā “Mārupes Cālis”;
* veiksmīga skolas tautas deju un mūsdienīgo deju kolektīvu, kā arī vokālā ansambļa dalība Mārupes pašvaldības pasākumā “Ar vasaru saujā!”;
* katrā organizētājā ārpusstundu pasākumā vienmēr piedalās ikviens izglītojamais;
* 35% Mārupes novada Skultes sākumskolas pirmsskolas izglītojamiem un 61% 1.- 6. klašu izglītojamiem tiek nodrošināti atbalsta pasākumi mācībās. Katra izglītojamā sasniegums mācībās vai fiziskajā attīstībā ir iestādes kolektīva kopīgs sasniegums!
	1. **Izglītības iestādes informācija par galvenajiem secinājumiem:**
		1. **pēc izglītojamo snieguma izvērtējuma valsts pārbaudes darbos par 2022./2023. mācību gadu**

3. klasē:

* diagnosticējošajā darbā latviešu valodā mutvārdu daļā 38% izglītojamo uzrāda augstu mācību sniegumu, 57% - optimālu un 5% - pietiekamu, bet rakstu daļā - 63% izglītojamo uzrāda optimālu mācību sniegumu un 37% - pietiekamu;
* diagnosticējošajā darbā matemātikā 25% izglītojamo uzrāda augstu mācību sniegumu, 50% - optimālu un 25% - pietiekamu.

6. klasē:

* diagnosticējošajā darbā latviešu valodā mutvārdu daļā 33,5% izglītojamo uzrāda augstu mācību sniegumu, 33,5% - optimālu 16,5% - pietiekamu un 16,5% - nepietiekamu,

bet rakstu daļā 83,5% izglītojamo uzrāda pietiekamu mācību sniegumu un 16,5% - nepietiekamu;

* diagnosticējošajā darbā matemātikā 67% izglītojamo uzrāda optimālu mācību sniegumu un 16,5% - pietiekamu un 16,5% - nepietiekamu;
* diagnosticējošajā darbā dabaszinībās 50% izglītojamo uzrāda optimālu mācību sniegumu un 33,5% - pietiekamu un 16,5% - nepietiekamu;

Analizējot 3. un 6. klašu diagnosticējošo darbu rezultātus 2022./2023. mācību gadā ir konstatēts, ka, salīdzinot ar valsts vidējiem rādītājiem, mūsu skolas vidēji rezultāti ir zemāki, bet, ja ņemt vērā, ka uz vidējo radītāju ietekmēja izglītojamo ar valodas un mācīšanas traucējumiem rezultāti, var secināt, ka šie rādītāji ir pietiekamā līmenī, un Valsts diagnosticējošo darbu rezultāti ir atbilstoši skolēnu ikdienas mācību sasniegumiem. 3. klases izglītojamiem sagādā grūtības uzdevumu nosacījumu izpratne un to precīza izpilde. 6. kl. grūtības sagādāja tematam atbilstoša, mērķtiecīga un pabeigta teksta uzrakstīšana. Tam turpmāk jāvelta vairāk vērības.

* + 1. **par sasniegumiem valsts pārbaudes darbos pēdējo trīs gadu laikā:**

|  |  |  |  |
| --- | --- | --- | --- |
| **Diagnosticējošo darbu vidējais vērtējums %** | 2020./2021. | 2021./2022. | 2022./2023. |
| **3. klase** |  |  |  |
| Latviešu valoda  | 48 % | 52 % | 64% |
| Matemātika | 43 % | 67 % | 70% |
| **6. klase** |  |  |  |
| Latviešu valoda | 32% | 37% | 51% |
| Dabaszinības | 29% | 45% | 67% |
| Matemātika | 30% | 58% | 68% |

Salīdzinot 2022./ 2023. gada rādītājus ar iepriekšējiem diviem gadiem, ir konstatēts, ka gan 3. klasē, gan 6. klasē diagnosticējošo darbu rezultāti ir auguši - tās ir atbalsta pasākumu, individuālā un diferencētā darba efektīvs rezultāts pēc attālinātas apmācības laika.

* 1. **Izglītības iestādes galvenie secinājumi par izglītojamo sniegumu ikdienas mācībās:**
		1. Veiksmīgi tiek realizēta pirmsskolas izglītības programma 17 audzēkņu sagatavošanai mācību uzsākšanai pamatskolā. Izvērtējot sasniedzamos rezultātus pirmsskolā, var secināt, ka
* 1. un 2. posma izglītojamiem līdz 4 gadu vecumam: S - 7,5%; T - 71 %; A - 20% P - 1,5%;
* 3. posma izglītojamiem (5 un 6 gadīgajiem): S - nav, T- 26%; A- 55%; P - 19%.
	+ 1. Izglītības iestādei ir sistēma optimālu mācību rezultātu sasniegšanai izglītojamiem ikdienas mācību procesā sākumskolā. Galvenās problēmas rada nepietiekama tekstpratība, kas ietver gan lasītprasmi, gan rakstītprasmi, gan satura izpratni. Mācību stundās jāpievērš uzmanība teksta izpratnei un prasmei secināt, izteikties un pareizi noformulēt atbildi. Jāuzlabo pamatprasmes strādāt ar dažāda veida tabulām, attēliem un informatīvu tekstu, katrā mācību priekšmetā jāiekļauj dažāda līmeņa uzdevumi darbam ar tekstu.

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU